****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-29/2021-04

Дана:10.02.2021. године

**В р а њ е**

 **СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 10.02.2021. године, Скупштини Града, подноси

***П Р Е Д Л О Г***

***за покретање поступка разрешења***

***директора ЈУ- Туристичка организација града Врања***

На основу Извештаја о спроведеном ванредном инспекцијском надзору буџетског инспектора над пословањем Туристичке организације града Врања, број сл.24/20 од 24. 12. 2020.године, утврђене су неправилности у пословању ове јавне установе, и то посебно у делу утврђивања коефицијената за руководиоце и једног запосленог противно Закључку Градског већа, број 06-138/2019-04 од 12. 07.2019.године; запошљавања радника без сагласности Градоначелника и без законом прописаних процедура о добијању сагласности од стране Комисије Владе Републике Србије током 2020.године.

 Градско веће на седници одржаној 09. фебруара 2021. године, није прихватило Извештај о раду ове јавне установе са финансијским планом пословања за 2019.годину.

 Имајући у виду да су утврђене неправилности довеле до поремећаја у даљем пословању и функционисању ове Установе, Градско веће, у складу са одредбом члана 16. став 1. Одлуке о промени оснивачког акта ЈУ- Туристичке организације града Врања („Службени гласник града Врања“, број 36/2020), подноси предлог Скупштини града Врања, да преко сталног скупштинског радног тела надлежног за кадровска питања, покрене поступак разрешења актуелног директора Туристичке организације града Врања.

  **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана 167. став 2 Закона о општем управном поступку („Службени гласник Републике Србије бр.18/2016 и 95/18), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16 и 47/18), члана 54 Одлуке о социијалној заштити, (Службени гласник града Врања бр. 44/2016), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 29/2020), у предмету по жалби Стојиљковић Сузане, из с. Златокоп, ијављене на Решење Центра за социјални рад број 55333-437/2021 од 21.01.2021. године, Градско веће града Врања, на седници одржаној 10.02.2021. године, донело је:

**Р е ш е њ е**

**Поништава се** Решење Центра за социјални рад града Врања бр. 55333-437/2021 од 21.01.2021. године и предмет враћа првостепеном органу **на поновно одлучивање.**

**О б р а з л о ж е њ е**

Центар за социјални рад града Врања донео је Решење бр. 55333-437/2021 од 21.01.2021. године, којим се Стојиљковић Сузани, из с. Златикоп, којим се признаје право на једнократну помоћ у износу од 30.000 динара.

На донето Решење, жалбу је изјавила Стојиљковић Сузана, из с. Златокоп, јер сматра да донето решење није у складу са законом, те да је оваквим решењем оштећена као странка у поступку.

 Увидом у списе предмета, Градско веће града утврдило је, да је приликом доношења оспореног решења, није у потпуности утврђено чињенично стање, те се предмет враћа првостепеном органу на поновно одлучивање, који ће утврдити све чињенице које су релевантне за доношење одлуке у овој управној ствари.

У поновљеном поступку првостепени орган ће утврдити све чињенице релевантне за одлучивање, узети у обзир наводе из захтева и жалбе. У поновљеном поступку орган је у обавези да изласком на лицу места, утврди чињенице које су од утицаја на решавање ове управне ствари. Након утврђивања свих чињеница орган ће одлучити у овој управној ствари.

Из наведених разлога Градско веће града Врања је одлучило као у диспозитиву овог Решења.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА**

**Број: 06-29/1/2021-04 , дана: 10.02.2021. године**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**